作者:柯丹邱《荊釵記》
標題:臨江仙
內容:渡水登山須仔細。［外］賢婿，朝行須聽曉雞啼。［旦］官人，成名先寄好音回。［末］王官人，藍袍將掛體，及第便迴歸。［生］重荷萱親勤訓誨，感蒙岳丈提攜。娘子，好生侍奉我親幃。李成，在家勤照顧。［末］及第便迴歸。［旦扯生介］半載夫妻成拆散，婆婆年老怎支援？成名思故里，切莫學王魁！［生］你不須多囑付，我及第便迴歸。［生先下。眾吊場］正是"流淚眼觀流淚眼，斷腸人送斷腸人。"［外］孩兒，你夫婿上京取應，好把婆婆恭敬。［旦］甘旨一一趨承。謹依爹爹嚴命。［老旦］多幸多幸，骨肉團圓歡慶。